Den Vest-Sjællandske Avis, 1840-03-13
- Den lille Fyrste af Kurnaul har nyligen viist sig overmodig; Tropper bleve derfor sendte ind for at kjøre ham paa Døren, hvilket skete næsten uden Blodsudgydelse; men man kom derved til at gjøre høist curicuse Opdagelser. Man fandt hans Zenana (Opholdstedet for hans Fruentimmer) fyldt med Krigs materiale. Det var skjult paa forskjellig Maade, noget nedgravet, noget i aldeles tilmurede Værelser, og det var naturligviis ved Forræderie - hans egen Minister var Angiver - at man gjorde denne vigtige Opdagelse: 4 a 500 Kanoner, hvoraf 100 Messing Kanoner, i saa complet Orden, at de i et Par Dage kunde gjøres færdige til activ Tjeneste; en tilsvarende Mængde af Engelske Geværer, Pistoler, Sabler, Kugler og Krud. Kanonerne ere støbte i Zenanget, og man fandt Alt saa vel arrangeret, at man er overbeviist om, at en udmærket duelig Mand maa have forestaaet det (man troer, at det har været Franske Jngenieurer). Denne Masse af Krigsmateriale, som ikke staaer i det fjerneste Forhold til Fyrstendommets Ubetydelighed og dets Jndtægters Ringhed, godtgiør, at der maa være en udbredt Sammensværgelse i Gjære mod de Engelske. Da de nu have faaet fat paa nervus rerum gerenderum, vil de vel ogsaa udfinde Resten. China, ja hvad vil det blive til. Du veed vel, at Mr. Len (Gouverneuren) tvang de Engelske til at udlevere at den Opium, de havde, ikke blot i Canton thi den kunde han let have taget – men ombord paa Skibene, 20000 Kasser af Værdie 4 Mill. Pd. blev udleveret og af Lin ødelagt. Elliot begav sig derpaa til Macao og opfordrede alle Engelske til at følge ham, hvilket de ogsaa for største Deelen gjorde. handel blev stoppet. Lin vilde nemlig, at for Fremtiden enhver Skibsfører skulde undertegne et Chinesist Document, hvis Jndhold i det Væsentlige var, at Jndførsel af det mindste Qvantum Opium medførte Dødsstraf, Confiscation af Skib o. s. v. Dette vilde de Engelske ikke indlade sig paa, sigende, at de ikke forstod det himmelske Sprog; men dog have Nogle senere samtykket, navnligen flere Amerikanere. Et nyt ubehageligt Tilfælde indtraf for kort Tid siden som gjør Sagen værre. Nogle Matroser vare gaaede i Land, de ragede uklar med nogle Chinesere, og en Chineser blev slaaet ihiel. Uagtet Skibets Capitain strax søgte at bilægge Sagen med den Dræbtes Familie ved at betale en stor Sum Penge, blev Lin dog meget opbragt, da han fik Sagen at vide. Han forlangte øieblikkeligen Morderen udleveret, hvilket man negtede, og man siger, at han vil bortjage de Engelske fra Macao. Disse befæste sig derfor, og man har sendt Fruentimmer og Børn ombord paa Skibene, (For ikke at glemme det bemærkes, at Matrosen blev stillet for en Krigsret og dømt til to Aars Arrest. Vel – hvad vil der nu skee, Lin er en dygtig Mand som veed, hvad han vil, men han er vistnok gaaet for vidt. Der ligger for Øieblikket 59 Engelske Handelskibe ved Macao, og Sir Maitland er løbet optil Bombay for at vente paa Ordre, hvad han skal giøre, og faaer han Ordre til at banke Chineserne, er naturligviis Canton ødelagt paa een Dag, og Chineserne maae give efter. Jmidlertid er Handelen standset; de 59 Skibe med samt den uhyre Kapital, som de have ombord i Varer og Penge, ligge ubrugbare, Høsten gaaer over, Europa vil ingen Thee faae fordet Første, og den Engelske Regjering vil tabe sin Thee Told, som nok er 3 a 4 Mill. aarlig. Men ikke nok dermed, Kjøbmændene i Calcutta have ikke i Sindeat opgive deres Opiumshandel. J denne Uge afgik den 4de Clipper (en Slags hurtigseillende Skibe) til Chinas Kyster armed to the teet (stærkt bevæbnet) de ville ikke blot vedblive at sælge deres Opium, men de ere bestemte paa at skyde i Sænk ethvert Chinesisk Skib, som vil hindre dem. Hvis det skeer - og de vil skee, have da ikke Chineserne Ret til at gjøre Alt, hvad de kunne? Men – desværre, havde jeg nær sagt – de kunne ikke gjøre Meget mod Overmagten. Det er ikke rimeligt, at dette kan ende uden en Krig men de Engelske maae faae Overmagten, og vel muligt, at de ville benytte den paa en saadan Maade, at de ville sikkre sig selv hele Theehandelen for Fremtiden.